PMIndiaData/PMIndiaSum huggingface dataset:
مرکزی کابینہ نے،وجیہ بینک اور دینا بینک کے بینک آف بڑودہ میں انضمام کے ساتھ ہندوستانی بینکنگ نظام میں سہ رخی انضمام کی منظوری دی

نئیدہلی03 جنوری ۔وزیر اعظم جناب نریندرمودی کی صدارت میں ہونے والے مرکزی کابینہ کے اجلاس میں دینا بینک اور وجیہ بینک کے بینک آف بڑودہ میں انضمام کی منظوری دے دی گئی ۔یہ انضمام ہندوستان میں بینکوں کو تین طریقوں سے مربوط کرنے کا پہلا قدم ہے، جو ہندوستان میں بینکنگ کےسیکٹر کے دوسرے سب سے بڑے سرکاری بینک بینک آف بڑودہ میں کیا گیا ہے۔ اس انضمام سے عالمی سطح کے مضبوط بینک کی تشکیل میں معاون ہوگا اور وسیع ترمتحدہ عمل کو یقینی بنانے میں معاون ہوگا۔ نیٹ ورکس کی رابطہ کاری ،کم قیمت ڈپازٹ اور تینوں بینکوں کی ذیلی شاخوں میں کنزیومر بیس میں خاطر خواہ اضافے کے لئے مربوط ادارے کے تعین کے لئے بازاروں تک رسائی عملی موثریت ،مصنوعات اور کاموں کے وسیع تر مجموعے اور خدمات اور صارفین کے لئے منظورشدہ رسائی کو یقینی بناسکے گا۔انضمام کی اس اسکیم کے کلیدی نکات : الف وجیہ بینک اوردینا بینک منتقل کئے جانے والے بینک ہوں گے اور بینک آف بڑودہ وہ بینک ہوگا ،جس میں ان بینکوں کو منتقل کیا جائے گا۔ ب یہ اسکیم یکم اپریل 2019سے نافذالعمل ہوگی۔ ج اس اسکیم کے نافذالعمل ہونے کے بعد منتقل کئے جانے والے بینکوں کی ضمانت کی ذمہ داری منتقل کئے جانے والے بینکوں کی اس بینک پر ہوگی جس میں ان بینکوں کو منتقل کیا جائے گا۔ جس میں حقوق ،عہدے ،دعوے ، لائسنس ، منظوریاں اور دیگر مراعات شامل ہوں گی اور تمام اثاثہ جات اور تمام قرض شامل ہوں گے ۔ د منتقل کئے جانے والے بینک کا ہرافسر اور ملازم اس بینک کا افسر یا ملازم ہوگا ،جس میں اس کا دفتر اور اس کی خدمات منتقل کی جائیں گی۔اس طرح منتقل کئے جانے والے بینک کے ذریعہ اپنے ملازمین /افسران کو دئے جانے والے تمام بھتے اور تنخواہوں کی ادائیگی اس بینک کی ہوگی جس میں ان کے سابقہ بینکوں کا انضمام ہوگا اور یہ تنخواہیں اور بھتے سابقہ بینک سے کم مقدار میں ہوں گے ۔ ہ منتقل کئے جانے والے بینک کے بورڈ کے ذریعہ اس امر کو یقینی بنایا جائے گا کہ جس بینک کو یہ بینک منتقل کئے جارہے ہیں ، اس کے ملازمین اور افسران کے تمام مفادات محفوظ رہیں ۔ و جس بینک میں یہ بینک منتقل کئے جائیں گے وہ بینک منتقل کئے جانے والے بینکوں کے حصہ داروں یعنی شئیر ہولڈرس کو تبادلے کے تناسب کے مطابق شئیر ز جاری کرے گا اور منتقل کیا جانے والا بینک اپنی شکایات شیئروں کے تبادلے کے تناسب سے ایک ماہر کمیٹی کے ذریعہ اپنی شکایات پیش کرسکے گا۔ ضم کئے جانے والے بینکوں کے استحکام کی کچھ خاص خاص باتیں : جن بینکوں کا انضمام کیا گیا ہے وہ ترقی پذیر معیشت کی قرض کی ضرورتوں کی تکمیل کی تبدیل ہوتی ہوئی فضا کا سامنا کرنے کے لئے ہر طرح سے آراستہ ہوں گے اور ہرقسم کے صدمے برداشت کرنے کا اہل ہوگا اور اپنے وسائل میں اضافے کی اہلیت رکھتا ہوگا۔معیاری معیشتیں اور وسیع تر امکانات اسے بہتر منفعت کے لئے معین کرسکیں گے ۔ نیز بڑے پیمانے پر خدمات کی پیش کش کی جاسکے گی اور ضم کئے جانے والے بینکوں میں کم خرچ اورمنظورشدہ انتظام نیز وسیع تررسائی کے ذریعہ مالیاتی شمولیت کے لئے بہترین ٹکنالوجی اورطریقے زیر استعمال لائے جاسکیں گے ۔ علاوہ ازیں یہ عالمی بینکوں اور مقابلے کی اہلیت کے مقابلے ،معیاری بینک تشکیل دے سکے گا ۔ یہ بینک موثر مقابلہ جاتی سہولت کے ساتھ اندرون ملک اور بیرون ملک بھی قائم کئے جاسکیں گے ۔ ۰۰۰۰۰۰۰۰۰۰۰۰۰۰۰۰۰۰۰۰۰ م ن ۔س ش ۔رم
وزیراعظم نے ،آیوشمان بھارت کےتحت ہیلتھ ایشیو رنس    پروگرام کی تیاریوں کا جائزہ لیا

نئی دہلی، 07 مئی ۔وزیر اعظم جناب نریندر مودی نے آج آیوشمان بھارت کے تحت صحت عامہ سے متعلق شاندار ہیلتھ ایشیورنس پروگرام کی تیاریوں کا جائزہ لیا ۔ اس موقع پر وزیر اعظم موصوف کو اس پروگرام کی تیاریوں سے واقف کرایا گیا ۔ ان تیاریوں میں ہیلتھ ایشیورنس پروگرام کے بے روک اور خیر وخوبی سے آغام کے لئے ریاستی سرکار وں سے مشورے بھی شامل ہیں ۔ اس اسکیم کے تحت ہرکنبے کو پانچ لاکھ روپے تک کے بیمے کی سہولت فراہم کرائی جائے گی۔ اس اسکیم میں دس کروڑسے زائد غریب اور کمزور کنبے شامل کئے جائیں گے ۔ وزیراعظم نے اس موقع پر غربیو ںاور سماج کے حاشئے پر پڑے لوگوں کو اس اسکیم سے زیادہ سے زیادہ فائدہ پہنچانے پر زور دیا ۔ صحت اور خاندانی بہبودکی مرکزی وزارت ، نیتی آیوگ اوروزیراعظم کے دفتر نے اس اسکیم کے مختلف پہلوؤں کی تفصیلات وزیراعظم کو فراہم کرائیں ۔ یاد رہے کہ پچھلے ماہ امبیڈ کرجینتی کے موقع پروزیراعظم نے بیجا پور اور چھتیس گڑھ جیسے توقعاتی اضلاع میں آیوشمان بھارت کے تحت پہلے ہیلتھ اینڈ ویلنیس سینٹر ز کا افتتاح کیا تھا ۔ ۰۰۰۰۰۰۰۰۰۰۰۰۰۰۰۰۰۰۰۰۰ م ن ۔س ش ۔رم
وزیراعظم نے ملیالم کے نئے سال کے موقع پر عوام کو مبارک باد پیش کی

نئی دہلی، 17/اگست 2020، وزیراعظم جناب نریندر مودی نے ملیالم کے نئے سال کے موقع پر عوام کو مبارک باد پیش کی ہے۔ وزیراعظم نے کہا کہ ‘چنگم کا ماہ شروع ہونے پر میں سبھی کو اور خصوصی طور پر ملیالی بہنوں اور بھائیوں کو مبارک باد پیش کرتا ہوں۔ میری دعا ہے کہ آنے والا سال سبھی کے لیے کامیابی، اچھی صحت اور خوشحالی لے کر آئے’۔
وزیر اعظم نے 8 برس کی رپورٹ ساجھا کی: خدمت، اچھی حکمرانی اور ناداروں کی فلاح وبہبود- ’خدمت کے 8 برس – مختلف شعبوں میں بھارت کی ترقی کےسفر‘  کی جھلکیاں  پیش کیں

وزیر اعظم جناب نریندر مودی نے narendramodi.in اور نمو ایپ پر خدمت، اچھی حکمرانی اور ناداروں کی فلاح و بہبود کے آٹھ برسوں کی اہم جھلکیاں پیش کیں۔ ٹوئیٹس کے ایک سلسلے کے تحت وزیر اعظم نے کہا: ’’گذشتہ آٹھ برس عوام کی آرزوؤں کی تکمیل سے متعلق رہے۔ ہم خدمت، اچھی حکمرانی اور ناداروں کی فلاح و بہبود سے متعلق اپنی جستجو کے لیے پابند عہد ہیں۔ نمو ایپ پر موجود وِکاس یاترا سیکشن آپ کو ترقی کے اس سفر پر لے جائے گا۔ # خدمت کے 8 برس نمو ایپ پر ایک اہم دلچسپ سیکشن ہے جو کوئز، ورڈ سرچ، گیس دی امیج سیکشن اور دیگر اختراعی طریقوں سے # خدمات کے 8برس کی جھلک پیش کرتا ہے۔ میری آپ سب سے، خصوصاً میرے نوجوان دوستوں سے اپیل ہے کہ اسے ضرور ملاحظہ کریں۔ https://8years.narendramodi.in‘‘ ’’گذشتہ 8 برس عوام کی آرزوؤں کو پورا کرنے کے رہے ہیں۔ اس دوران ہمارا عزم رہا ہے– خدمت، اچھی حکمرانی اور ناداروں کی فلاح وبہبود۔ نمو ایپ کا ’وِکاس یاترا‘ سیکشن آپ کو ترقی کے اس مکمل سفر پر لے جائے گا۔‘‘ # خدمات کے 8 برس نمو ایپ پر # خدمت کے 8 برس سے متعلق ایک دلچسپ سیکشن ہے۔ اس میں آپ کوئز، ورڈ سرچ، گیس دی امیج جیسے متعدد اختراعی طریقوں سے ملک کی ترقی کے سفر سے مربوط ہو سکتے ہیں ۔ میری آپ سبھی حضرات سے، خصوصاً نوجوان سے اپیل ہے کہ وہ اسے ایک مرتبہ ضرور دیکھیں۔‘‘
وزیراعظم نریندر مودی نے ڈاکٹررام منوہر لوہیا کوا ن کے یوم پیدائش پر خراج عقیدت پیش کیا

وزیراعظم جناب نریندر مودی نے آج ڈاکٹر رام منوہرلوہیا کو ان کے یوم پیدائش پر خراج عقیدت پیش کیا۔ اس موقع پر انہوں نے ڈاکٹر لوہیا کے وا لد ا ور لارڈ لن لتھ گو کو ڈاکٹر لوہیا کے ایک خط پر مشتمل تاریخ کے کچھ صفحات کے بہت سے دلچسپ او ر گراں قدر حصے مشترک کئے۔ سلسلے وارٹویٹ میں وزیراعظم نے کہا : ’’ڈاکٹر رام منوہر لوہیا کو ان کی سالگرہ پر یاد کیا جائے ۔ وہ بہت سے تاریخی واقعات میں پیش پیش تھے اورانہوں نے ہماری آزادی کی جد وجہد میں ایک نمایاں رول ا دا کیا تھا ، انہیں سیاسی اور دانشوروں کے حلقوں میں ہمیشہ احترام کی نگاہ سے دیکھا جاتا ہے ‘‘۔ ’’تاریخ کے کچھ صفحات کے دلچسپ اور گراں قدر حصے ہیں۔ لارڈ لتھ گو کو ڈاکٹر رام منوہر لوہیا کاایک مراسلہ اور ڈاکٹر لوہیا کے والد اوران کے درمیان خط وکتابت ‘‘۔
وزیراعظم نے 13 ویں برکس سمٹ کی صدارت کی

وزیر اعظم جناب نریندر مودی نے آج 13 ویں برکس سربراہی اجلاس کی صدارت کی۔ اجلاس کا موضوع ، جسے بھارت نے منتخب کیا ہے ، برکس@15 تھا: بین برکس تعاون برائے تسلسل ، استحکام اور اتفاق رائے، تھا۔ اس اجلاس میں برکس کے تمام اعلی رہنماؤں – برازیل کے صدر جیر بولسونارو ، روس کے صدر ولادیمیر پوتن ، چین کے صدر شی جن پنگ اور جنوبی افریقہ کے صدر سیرل رامافوسا نے شرکت کی۔ وزیر اعظم نے اس سال ہندوستان کی چیئر شپ کے دوران برکس ممالک کے شراکت داروں سے ملنے والے تعاون کی ستائش کی جس نے کئی نئے اقدامات کے حصول کی اجازت دی۔ ان میں پہلا برکس ڈیجیٹل ہیلتھ سمٹ شامل تھا۔ کثیر الجہتی اصلاحات پرمبنی پہلا برکس وزارتی مشترکہ بیان برکس انسداد دہشت گردی ایکشن پلان؛ ریموٹ سینسنگ سیٹلائٹ کے میدان میں تعاون پر ایک معاہدہ؛ ایک ورچوئل برکس ویکسین ریسرچ اینڈ ڈویلپمنٹ سینٹر؛ سبز سیاحت وغیرہ پر برکس ممالک کے مابین اتحادجیسے اقدامات شامل ہیں۔ کووڈ-19 کی وبائی اثرات کے بعد عالمی بحالی میں برکس ممالک جو اہم کردار ادا کر رہے ہیں اس پر روشنی ڈالتے ہوئے وزیر اعظم نے برکس تعاون کو بہتر بنانے پر زور دیا جس کا مقصد انہوں نے بتایا کہ یہ'تعمیرات کے بعد بھی مختلف النوع حادثات کو برداشت کرنے کی صلاحیت رکھنے،نئی نئی اختراعات پر مبنی، قابل اعتماد اور پائیدار' ہوگا۔ ان موضوعات کی وضاحت کرتے ہوئے ، وزیر اعظم نے ٹیکہ کاری کی رفتار اور عام لوگوں تک اس کی رسائی کوفروغ دے کر 'تعمیرات کے بعد بھی مختلف النوع حادثات کو برداشت کرنے کی صلاحیت رکھنے'کو تیز کرنے کی ضرورت پر زور دیا ، ترقی یافتہ دنیا سے باہر فارما اور ویکسین کی پیداواری صلاحیتوں کو متنوع بنا کر 'لچک' پیدا کرنے ، ڈیجیٹل ٹولز کو تخلیقی طور پر استعمال کرتے ہوئے 'جدت' کو فروغ دینے، عوامی فلاح و بہبود کے لیے ، کثیرالجہتی اداروں کی اصلاح کو یقینی بنانا تاکہ ان کی 'ساکھ' کی مزید پراعتماد بنایاجا سکے ، اور ماحولیاتی اور آب و ہوا کے مسائل پر برکس ممالک کی مشترک آواز کواعلامیہ جاری کرتے ہوئے 'پائیدار' ترقی کو فروغ دیا جا سکے۔ ان اعلی رہنماؤں نے افغانستان میں حالیہ پیش رفت سمیت اہم علاقائی اور عالمی مسائل پر بھی تبادلہ خیال کیا۔ دہشت گردی اور انتہا پسندی کے بڑھنے سے پیدا ہونے والے خطرات کے بارے میں خیالات کی ہم آہنگی پر بھی زور دیا اور برکس کے تمام شراکت داروں نے انسداد دہشت گردی پر برکس ایکشن پلان پر عملدرآمد کو تیز کرنے پر اتفاق کیا۔ اجلاس کے اختتام پر ، رہنماؤں نے 'نئی دہلی اعلامیہ'کو اختیار کرنے کا اعلان کیا۔
وزیر اعظم نے سری ستور مٹھ میں ایک پروگرام میں حصہ لیا

وزیر اعظم جناب نریندر مودی نے آج میسورو کے سری ستور مٹھ میں ایک پروگرام میں حصہ لیا۔ اس موقع پر ایچ ایچ جگد گرو جناب شیواراتھری دیشکیندر مہاسوامی جی، کرناٹک کے گورنر جناب سدیشورا سوامی جی، جناب تھاور چند گہلوت، وزیر اعلیٰ بساوراج بومائی اور مرکزی وزیر جناب پرہلاد جوشی موجود تھے۔ اجتماع سے خطاب کرتے ہوئے، وزیر اعظم نے دیوی چامنڈیشوری کے سامنے جھکے اور مٹھ میں اور سنتوں کے درمیان موجود ہونے پر اظہار تشکر کیا۔ انہوں نے سری ستور مٹھ کی روحانی روایت کو خراج عقیدت پیش کیا۔ انہوں نے امید ظاہر کی کہ جو جدید اقدامات جاری ہیں ان سے ادارہ اپنے عہد کو نئی وسعت دے گا۔ وزیر اعظم نے جناب سدیشورا سوامی جی کے ذریعہ نارد بھکتی سوترا، شیو سوترا اور پتنجلی یوگا سوترا کو ، لوگوں کو بہت سے بھاشاؤں کو وقف کیا۔ انہوں نے کہا کہ جناب سدھیشورا سوامی جی کا تعلق قدیم ہندوستان کی ‘شروتی’ روایت سے ہے۔ وزیر اعظم نے کہا، صحیفہ کے مطابق، علم جیسی عظیم کوئی چیز نہیں ہے، اسی لیے ہمارے باباؤں نے ہمارے شعور کو تشکیل دیا جو علم سے آراستہ اور سائنس سے مزین ہے، جو روشن خیالی سے بڑھتا ہے اور تحقیق سے مضبوط ہوتا ہے۔‘‘وقت اور عہد بدل گئے اور ہندوستان کو کئی طوفانوں کا سامنا کرنا پڑا۔ لیکن، جب ہندوستان کا شعور کم ہوا، تو پورے ملک کے سنتوں اور باباؤں نے پورے ہندوستان کو گھوم کر ملک کی روح کو زندہ کیا’’۔ انہوں نے کہا کہ مندروں اور مٹھوں نے صدیوں کے مشکل دور میں ثقافت اور علم کو زندہ رکھا۔ وزیراعظم نے کہا کہ سچائی کا وجود محض تحقیق پر نہیں بلکہ خدمت اور قربانی پر مبنی ہے۔ سری ستور مٹھ اور جے ایس ایس مہا ودیاپیٹھ اس جذبے کی مثالیں ہیں جو خدمت اور قربانی کو عقیدے سے بھی بالاتر رکھتی ہے۔ جنوبی ہندوستان کی مساوات اور روحانی اخلاقیات کے بارے میں بات کرتے ہوئے، وزیر اعظم نے کہا کہ‘‘لارڈ بسویشورا کی طرف سے ہمارے معاشرے کو دی گئی توانائی، جمہوریت، تعلیم اور مساوات کے نظریات، ابھی بھی ہندوستان کی بنیاد میں موجود ہیں۔’’ جناب مودی نے اس موقع کو یاد کیا جب انہوں نے لندن میں بھگوان بسویشور کی مورتی کو وقف کیا اور کہا کہ اگر ہم میگنا کارٹا اور بھگوان بسویشور کی تعلیمات کا موازنہ کریں تو ہمیں صدیوں پہلے مساوی معاشرے کے تصور کے بارے میں پتہ چل جائے گا۔ وزیر اعظم نے کہا کہ بے لوث خدمت کا یہ جذبہ ہماری قوم کی بنیاد ہے۔ انہوں نے کہا کہ امرت کال کا یہ دور سادھووں کی تعلیمات کے مطابق سب کا پریاس کے لیے ایک اچھا موقع ہے۔ انہوں نے کہا کہ اس کے لیے ہماری کوششوں کو قومی وعدوں سے جوڑنے کی ضرورت ہے۔ وزیر اعظم نے ہندوستانی سماج میں تعلیم کے قدرتی نامیاتی مقام پر روشنی ڈالی اور کہا کہ ‘‘آج تعلیم کے میدان میں ‘قومی تعلیمی پالیسی’ کی مثال ہمارے سامنے ہے۔ اس آسانی کے ساتھ جو ملک کی فطرت کا حصہ ہے، ہماری نئی نسل کو آگے بڑھنے کا موقع ملنا چاہیے۔ اس کے لیے مقامی زبانوں میں متبادل دیے جا رہے ہیں۔ جناب مودی نے کہا کہ حکومت کی یہ کوشش ہے کہ ایک بھی شہری ملک کی وراثت سے بے خبر نہ رہے۔ انہوں نے اس مہم اور لڑکیوں کی تعلیم، ماحولیات، پانی کے تحفظ اور سوچھ بھارت جیسی مہموں میں روحانی اداروں کے کردار پر روشنی ڈالی۔ انہوں نے قدرتی کاشتکاری کی اہمیت پر بھی زور دیا۔ وزیر اعظم نے اپنے سے تمام توقعات کو پورا کرنے کے لیے سنتو ں کی عظیم روایت سے رہنمائی اور آشیرواد حاصل کرتے ہوئے اپنی بات کا اختتام کیا۔
ہندوستان اور مراقش کے درمیان قابل تجدید توانائی کے شعبے میں مفاہمت نامے کو کابینہ کی منظوری

نئی دہلی۔24مئی؛ وزیراعظم کی صدارت میں مرکزی کابینہ نے ہندوستان اور مراقش کے درمیان قابل تجدید توانائی کے شعبے میں ہند – مراقش تعاون کے بارے میں دونوں ملکوں کے درمیان ہونے والے اس مفاہمت نامے کو منظوری دے دی ہے جس پر نئی دلی میں 10 مارچ 2018 کو دستخط کئے گئے تھے۔ فریقین کا مقصد باہمی مفاد، برابری اور لین دین کی بنیاد پر جدید اور قابل تجدید توانائی کے معاملات میں تکنیکی طور پر دوطرفہ تعاون کی حوصلہ افزائی اور اس کو فروغ دینے کے لیے تعاون پر مبنی ادارہ جاتی تعلاقات کے لیے بنیاد قائم کرنا ہے۔ مفاہمت نامے میں تعاون کے شعبوں پر مبنی ادارہ جاتی تعلقات کے لیے بنیاد قائم کرنا ہے۔ مفاہمت نامے میں تعاون کے شعبوں سے متعلق معاملات کا جائزہ لینے، نگرانی کرنے اور ان پر بات چیت کے لیے ایک مشترکہ ورکنگ کمیٹی قائم کرنے کی ضرورت پر بھی زور دیا گیا ہے۔ اس مفاہمت نامے کا مقصد مہارت کا تبادلہ اور معلومات کی نیٹ ورکنگ بھی ہے۔ اس مفاہمت نامے سے دونوں ملکوں کے درمیان دو طرفہ تعاون کو مستحکم کرنے میں مدد ملے گی۔
کابینہ نے ‘‘ انڈیا کووڈ-19 ہنگامی صورتحال سے نمٹنے اور صحتی نظام کی مستعدی سے متعلق پیکیج’’ کے لئے 15000کروڑروپے کی رقم کو منظوری دی

نئی دہلی، 22اپریل2020،مرکزی کابینہ نے وزیراعظم جناب نریندر مودی کی قیادت میں ‘‘ انڈیا کووڈ-19 ہنگامی صورتحال سے نمٹنے اور صحتی نظام کی مستعدی سے متعلق پیکیج’’ کے لئے 15000کروڑروپے کی رقم کو منظوری دی۔ منظور شدہ فنڈ کا استعمال 3 مراحل نیز کووڈ-19 ہنگامی صورتحال سے نمٹنے کے امور کےلئے فوری طور پر (7774 کروڑ روپے) کی رقم کی شکل میں کیا جائے گااور یہ رقم اسی انداز سے فراہم کی گئی ہے۔ بقیہ رقم وسط مدتی امداد (1سے4 برسوں پر مشتمل) کی تجویز کی شکل میں مشن موڈ ایپروچ کے تحت فراہم کرائی جائے گی۔ مذکورہ پیکیج کے کلیدی مقاصد میں بھارت میں تشخیصی اور کووڈ کے لئے وقف معالجاتی سہولتوں کی فراہمی ، ضروری طبی سازوسامان کی مرتکز حصولیابی اور متاثرہ مریضوں کے معالجے کے لئے ادویہ کی خریداری، لچکدار قومی اور ریاستی صحتی نظام کی تعمیر کے توسط سے کووڈ-19 کی فزوں تر ہنگامی صورتحال سے نمٹنے کی بات شامل ہے۔ مقصد یہ ہے کہ مستقبل میں اس طرح کے امراض سے نمٹنے کے لئے مستعدی اور کمربستگی پر مشتمل نظام کو مستحکم بنایا جائے۔ تجربہ گاہوں اور نگرانی سرگرمیوں کا قیام عمل میں آئے۔ بایو سلامتی مستعدی، وبائی امراض کی تحقیق اور برادریوں کو سرگرمی سے تحقیق کے کام میں ملوث کرنا اور وابستہ خطرات کے مواصلات پر مبنی سرگرمیوں کو بڑھاوا دینا ہے۔ یہ تمام تر اقدامات وزارت صحت اور کنبہ بہبود کی کلی سرپرستی اور نگرانی میں نافذ کئے جائیں گے۔ پہلے مرحلے کے تحت صحت اور کنبہ بہبود کی وزارت نے دیگر وزارتوں کے ساتھ مل کر پہلے ہی متعد د سرگرمیاں شروع کر کھی ہیں۔ ۔۔۔۔۔۔۔۔۔۔۔ م ن۔ک ا۔ (22-04-2020)
وزیراعظم 15 جولائی کو وارانسی کا دورہ کریں گے

نئی دہلی، 13 جولائی، 2021 : وزیراعظم 15 جولائی 2021 کو وارانسی کا دورہ کریں گے۔ اس دورہ کے دوران وہ کئی ترقیاتی پروجیکٹوں کا افتتاح اور سنگ بنیاد رکھیں گے۔ دن میں تقریباً 11 بجے وزیراعظم مختلف عوامی پروجیکٹوں اور کام کا افتتاح کریں گے جن میں بی ایچ یو میں 100 بستروں کا ایم سی ایچ ونگ ، گدولیا میں ملٹی لیول پارکنگ ، دریائے گنگا پر سیاحتی ترقی کے لئے رو-رو ویسلز اور وارانسی غازی پور شاہراہ پر تین لین کے فلائی اوور برج شامل ہیں۔تقریباً 744 کروڑ کے پروجیکٹوں کا افتتاح کیا جائے گا۔ وہ تقریباً 839 کروڑ روپئے کے مختلف پروجیکٹوں اور تعمیراتِ عامہ کا سنگ بنیاد بھی رکھیں گے۔ ان میں سنٹر فار اسکل اینڈ ٹکنیکل سپورٹ آف سنٹرل انسٹی ٹیوٹ آف پیٹرو کیمیکل انجینئرنگ اینڈ ٹکنالوجی (سی آئی پی ای ٹی) ، جل جیون مشن کے تحت 143 دیہی پروجیکٹ اور کرکھی یاوں میں آم اور سبزیوں کا مربوط پیک ہاؤس شامل ہیں۔ دن میں تقریباً 12 بجکر 15 منٹ پر وزیراعظم انٹرنیشنل کوپریشن اینڈ کنوینشن سنٹر – ردرکاش کا افتتاح کریں گے ، جو جاپان کے تعاون سے تعمیر کیا گیا ہے۔ اس کے بعد سہ پہر تقریباً 2 بجے وہ بی ایچ یو میں میٹرنل اینڈ چائلڈ ہیلتھ ونگ کا معائنہ کریں گے۔ وہ کووڈ کی تیاریوں کا جائزہ لینے کے لئے افسران اور طبی پروفیشنلز سے بھی ملیں گے۔
وزیر اعظم 15 اکتوبر کو وزرائے قانون اور قانون کے سکریٹری حضرات کی کل ہند کانفرنس کے افتتاحی سیشن سے خطاب کریں گے

وزیر اعظم جناب نریندر مودی 15 اکتوبر کو صبح تقریباً 10:30 بجے وزرائے قانون اور قانون کے سکریٹری حضرات کی کل ہند کانفرنس کے افتتاحی سیشن سے ویڈیو پیغام کے توسط سے خطاب کریں گے۔ اس دو روزہ کانفرنس کی میزبانی ایکتا نگر، گجرات میں قانون و انصاف کی وزارت کے ذریعہ کی جا رہی ہے۔ اس کانفرنس کا مقصد پالیسی سازوں کو بھارتی قانون و انصاف کے نظام سے متعلق موضوعات پر تبادلہ خیالات کرنے کے لیے ایک مشترکہ فورم فراہم کرنا ہے۔ اس کانفرنس کے توسط سے ریاست اور مرکز کے زیر انتظام علاقے اپنے بہترین طور طریقے ساجھا کرسکیں گے، اس کے علاوہ نئے خیالات کے تبادلے اور اپنے آپسی تعاون میں بہتری لاسکیں گے۔ اس کانفرنس میں جن موضوعات پر بحث و مباحثہ ہوگا ان میں جلد اور قابل استطاعت انصاف کے لیے ثالثی جیسے تنازعہ کے حل کا متبادل نظام؛ مجموعی قانونی بنیادی ڈھانچہ کی جدید کاری؛ فرسودہ قوانین کی تنسیخ؛ انصاف تک رسائی کو بہتر بنانا؛ زیر التوا معاملات میں تخفیف اور جلد نپٹارے کو یقینی بنانا، بہتر مرکز-ریاست شراکت داری کے لیے ریاستی بلوں سے متعلق تجاویز میں یکسانیت لانا؛ ریاستی قانونی نظام کو مضبوط بنانا، وغیرہ شامل ہیں۔
بالی میں جی- 20 سربراہی اجلاس کے موقع پر وزیر اعظم کی فرانس کے صدر سے ملاقات

وزیر اعظم جناب نریندر مودی نے جمہوریہ فرانس کے صدر عزت مآب جناب ایمانوئل میکرون سے آج بالی میں منعقدہ جی-20 سربراہی اجلاس کے شانہ بشانہ ورکنگ ظہرانے میں ملاقات کی۔ دونوں رہنماؤں نے دفاع، سول نیوکلیئر، تجارت اور سرمایہ کاری جیسے مختلف شعبوں میں جاری باہمی تعاون کا جائزہ لیا۔ انہوں نے اقتصادی مصروفیت کے نئے شعبوں میں تعاون کو مزید گہرا کرنے کا بھی خیر مقدم کیا۔ باہمی دلچسپی کے علاقائی اور عالمی امور پر بھی تبادلہ خیال کیا گیا۔
وزیر اعظم جناب نریندر مودی اور  یوروپین کونسل کے صدر چارلس مشیل کے مابین ٹیلی فون پر بات چیت

نئی دہلی، 21 دسمبر؍ وزیر اعظم جناب نریندر مودی کو آج یورپین کونسل کے صدر چارل مشیل کی جانب سے فون کال موصول ہوا وزیر اعظم نے یورپین کونسل کے صدر کا عہدہ سنبھالنے پر جناب مشیل کو مبارک باد دی اور ان کے کامیابی کے لیے نیک خواہشات پیش کیں۔ وزیر اعظم نے اس اعتماد کا اظہار کیا کہ جناب مشیل کی قیادت میں ہندوستان اور پورپین یونین کی شراکت داری کو مزید مستحکم کیا جائے گا۔ اس سال نیویارک میں اقوام متحدہ کی جنرل اسمبلی کے اجلاس کے دوران جناب مشیل کے ساتھ اپنی ملاقات کا ذکر کرتے ہوئے وزیر اعظم نے کہا کہ ہندوستان بی ٹی آئی اے، کنیکٹیویٹی شراکت داری، یوروپول، یوروٹام، دہشت گردی سے نمٹنے اور ماحولیاتی تحفظ سمیت باہمی مفادات کے امور پر پیش رفت کرنے کے لیے عہد بستہ ہے۔ دونوں قائدین آئندہ سال برسیلز میں آئندہ ہند-یوروپی یونین کے چوٹی کانفرنس کے انعقاد پر رضامندی ظاہرکی۔ اس حوالے سے تاریخ کا تعین سفارتی ذرائع سے کیا جائے گا۔ ۔ ۔ ۔ ۔ ۔ ۔ ۔ ۔ ۔ ( م ن ۔اض۔ را ۔ 21 – 12 – 2019)
وزیر اعظم نے جھارکھنڈ کے یوم تاسیس کے موقع پر ریاست کے عوام کو مبارکباد پیش کی

نئی دہلی، 15 نومبر 2020: وزیر اعظم جناب نریندر مودی نے جھارکھنڈ کے یوم تاسیس کے موقع پر ریاست کے عوام کو مبارکباد پیش کی ہے۔ وزیر اعظم نے کہا، ’’جھارکھنڈ کے یوم تاسیس کے موقع پر ریاست کے عوام الناس کو میری جانب سے دلی مبارکباد۔ اس موقع پر میں یہاں کے تمام افراد کی خوشحالی اور بہتر صحت کی امید کرتا ہوں۔‘‘
روانڈا کے دورے کے موقع پر وزیر اعظم کا اخباری بیان

عزت مآب صدرِ محترم جناب پال کگامے, مخصوص مندوبین، میڈیا کے حضرات، یہ پہلا موقع ہے جب ہندوستان کا کوئی وزیر اعظم روانڈا آیا ہے۔ اور میری خوش قسمتی ہے کہ میرے دوست صدرمحترم جناب کگامے جی کی دعوت پر مجھے یہ مبارک موقع حاصل ہوا ہے۔ صدرِ محترم کے دوستانہ الفاظ اور میرا اور میرے وفد کا گرم جوش استقبال اور اعزاز کے لئے میں دل کی گہرائیوں سے ممنونیت کا اظہار کرتا ہوں۔ صدر محترم خود میرا استقبال کرنے ائیر پورٹ آئے۔ ان کا یہ خصوصی خیر سگالی کا اقدام اب پورے ہندوستان کا اعزاز ہے۔ کل صبح میں کگالی جینوسائیڈ میمورئیل پر خراجِ عقیدت پیش کروں گا۔ 1994 کے قتل عام کے بعد روانڈا نے جو امن کا عمل اختیار کیا ہے وہ صحیح معنوں میں قابل تحسین اور منفرد ہے۔ صدر کگامے کی ماہرانہ قیادت کے سبب ہی اور ان کی مؤثر اور اہل حکومت سے روانڈا آج تیز رفتاری سے معاشی ترقی کر رہا ہے۔ دوستو، ہندوستان اور روانڈا کے مراسم وقت کی کسوٹی پر کھرے اترے ہیں۔ ہمارے لیے یہ بات انتہائی باعث فخر ہے۔ ہمارے لیے یہ انتہائی قابل فخر بات ہے کہ روانڈا کی معاشی ترقی اور قومی سفر ترقی میں ہندوستان آپ کا بھروسے مند شراکت دار رہا ہے۔ روانڈا کے سفر ترقی میں ہمارا تعاون آگے بھی جاری رہے گا۔ ہم ٹریننگ، تکنالوجی، انفراسٹرکچر، ڈیولپمنٹ اور پروجیکٹ اسسٹنٹ کے شعبوں میں تعاون کرتے رہے ہیں۔ فائننس منیجٹمنٹ، دیہی ترقی اور آئی سی ٹی جیسے میدانوں میں ہم روانڈا کے لئے ہندوستان کے معروف اداروں میں ٹریننگ دیتے ہیں۔ صلاحیت سازی میں ہم اس تعاون کو اور بڑھانا چاہیں گے۔ آج ہم نے 200 ملین ڈالر کے قرض اور ٹریننگ پر معاہدے کیے ہیں۔ آج ہم نے لیدر اور ڈیری ریسرچ سمیت نئے میدانوں میں دونوں ملکوں کے درمیان تعاون کے مختلف میدانوں پر بھی گفتگو کی ہے۔ اس سلسلے میں میں صدرِ محترم کے ساتھ مثالی گاؤں کے سفر کے بارے میں بالمشافہ گفتگو کروں گا۔ ہندوستان اس سلسلے میں گفتگو کا انتہائی خواہش مند ہے۔ ہندوستان خود بھی ایک زرعی ملک ہے۔ ہمارے ملک کی بیشتر آبادی گاؤوں میں آباد ہے۔ اسی لئے میں دیہی زندگی میں بہتری پیدا کرنے کے لئے روانڈا کے تجربات سے اور صدرِ محترم کی پیش رفت سے فائدہ اٹھانا چاہتا ہوں۔ مینوفیکچرنگ سیکٹر، ہاسپٹیلٹی اور ٹورزم سمیت ہم نے ایسے بہت سے شعبے تجویز کیے ہیں جہاں ہندوستان اور روانڈا مضبوط وسیع تر ترقیاتی شراکت دار بن کر ابھر سکتے ہیں۔ ہم اپنے کاروباری اور سرمایہ کاری کے مراسم کو اور زیادہ مضبوط کرنا چاہتے ہیں۔ اس لئے صدرِ محتر جناب کگامے اور میں کل دونوں ملکوں کے اہم کاروباریوں سے ملاقات کریں گے اور ان کی تجاویز پر غور کریں گے۔ دوستو، مجھے یہ بتاتے ہوئے انتہائی مسرت ہو رہی ہے کہ ہم جلد ہی روانڈا میں ہائی کمیشن قائم کرنے والے ہیں۔ اس سے نہ صرف ہماری سرکاروں کے درمیان قریبی مذاکرات ہو سکیں گے، بلکہ ساتھ ہی کونسلر پاسپورٹ اور ویز و دیگر سہولیات بھی مہیا ہو سکیں گی۔ ہم دونں ملکوں کے درمیان مراسم کو آنے والے وقت میں مزید بلندی پر لے جانے کی امید رکھتے ہیں۔ میں ایک بار پھر صدر محترم کے تئیں اپنی ممنونیت کا اظہار کرتا ہوں۔ اور سوا سو کروڑ ہندوستانی شہریوں کی جانب سے روانڈا کی عوام کو بھی شکریہ ادا کرتا ہوں۔ شکریہ۔
وزیراعظم جناب نریندر مودی 5 اکتوبر کو شام 7 بجے ’’ذمہ دار اے آئی برائے معاشرتی اختیارات2020‘‘  سربراہ کانفرنس کا افتتاح کریں گے

نئی دہلی،3 اکتوبر 2020/وزیراعظم جناب نریندر مودی 5 اکتوبر کو شام 7 بجے آرٹیفیشل انٹلی جینس سے متعلق میگاورچوئل اجلاس (ا ے آئی ) برائے معاشرتی اختیارات 2020 کا افتتاح کریں گے۔ وزارت الیکٹرانکس اور اطلاعاتی ٹکنالوجی (می اٹ وائی Meit Y) اور نیتی آیوگ مشترکہ طور پر میگا ورچول سربراہ کانفرنس (اے آئی) کا 5-9 اکتوبر 2020 تک انعقاد کررہے ہیں۔ ریز (آر اے آئی ایس ای) خیالات کے تبادلہ اور صحت زراعت ، تعلیم اور اسمارٹ موبیلٹی جیسے مسئلوں میں سماجی /معاشرتی تبدیلی اور بااختیار بنانے کے لئے اے آئی کا استعمال کرنے کے لئے مختلف ذہنوں کی ایک عالمی میٹنگ ہوگی۔ ریز 2020 میں آرٹیفیشل انٹلی جینس پر تحقیق ،پالیسی اور اختراع تبادلہ خیال کے لئے نمائندے اور ماہرین دنیا بھر سے شامل ہوں گے۔ سربراہ کانفرنس میں تمام شعبوں جیسے اے آئی کو وبا کے خلاف تیاری کے لئے اے آئی کو قوت یا لیوریج دینے، ڈیجٹائزیشن پر اختراعی مقامات کو رفتار دینا، اے آئی شمولیت، اور شراکت داری/ پارٹنر شپ کے لئے کامیاب اختراع وغیرہ پر تبادلہ خیال کیا جائے گا۔ ریز 2020 سربراہ کانفرنس میں آرٹیفیشل انٹیلی جینس سے متعلق میدانوں میں کام کے کچھ سب سے دلچسپ اسٹارٹ ایپس بھی شامل ہیں۔ اے آئی سلیوشن چیلنج کے ذریعہ چنے گئے اسٹارٹ اپ ، 6 اکتوبر 2020 کو ہونے والے اے آئی اسٹارٹ اپ پچ فیسٹ میں اپنے سلیوشنز (حل) کی نمائش کریں گے ۔ یہ تکنیکی صنعت سازوں اور اسٹارٹ اپس، حکومت ہند کے مسلسل تعاون کا حصہ ہے جسکا مقصد انکو ایکسپوژر ، شناخت اور رہنمائی فراہم کرنا ہے۔ دنیا کا تیسرا سب سےبڑا اسٹارٹ اپ ایکوسسٹم، ایلیٹ سائنسداں اور ٹکنالوجیکل ادارے جیسے آئی ٹی مضبوط اور سب جگہ پھیلا ہوا ڈیجیٹل انفراسٹرکچر ، اور ہرسال لاکھوں نئے تیار ایس ٹی ایم گریجویٹس کےلئے، ہندستان ، آرٹیفشل انٹیلی جینس کے فروغ میں ایک عالمی لیڈر بننے کے لئے اچھی طرح سے تیار ہے۔ صنعت تجزیہ کاروں کی پیش گوئی ہے کہ اے آئی2035 تک ہندستان کی معیشت میں 957 بلین ڈالر تک کا اضافہ کرسکتا ہے۔ سب کا ساتھ سب کی ترقی کے جذے سے جناب نریندر مودی نے ملک کی سب ، سب کے لئے اے آئی کی حکمت عملی کی نمائندگی کرتے ہوئے جامع ترقی کے لئے اے آئی کو فائدہ پہنچانے کا منصوبہ رکھتے ہیں۔ وزیراعظم کے وژن کے تحت، ہندستان جلد ہی نہ صرف آرٹیفیشل انٹلی جینس کے میدان میں فائدہ پہنچائے گا بلکہ بین الاقوامی برادری میں ایک لیڈر کی حیثیت سے کھڑا کرے گا اور دنیا کو دکھائے گا کیسے معاشرتی اختیارات کےلئے اے آئی کو برا ہ راست ذمہ دار بنائے گا۔ ریز -2020 (http://raise2020.indiaai.gov.in/)اخلاقی طور پر اے آئی کی ترقی اور مشق کرنےکی ضرورت کے بارے میں بڑے پیمانے پر بیداری پیدا کرنے کےلئے خیالات کے تبادلے میں مدد فراہم کرے گا۔ ریز-2020 کے بارےمیں ریز-2020 اپنی نوعیت کا پہلا مصنوعی ذہانت سےمتعلق عالمی اجلاس ہے، جس میں ذمہ دار اے آئی کے ذریعہ معاشرتی تبدیلی، شمولیت اور انکو بااختیار بنانے کے لئے ہندستان کا روڈ میپ تیار کرسکتا ہے۔ حکومت ہند الیکٹرانکس اور اطلاعاتی ٹکنالوجی کی وزارت کے ساتھ اس پروگرام کااہتمام کررہی ہے۔ اس پروگرام میں عالمی صنعتی لیڈر، اہم رائے ساز ، سرکاری نمائندگان اور ماہرین تعلیم شرکت کریں گے۔ م ن۔ ش ت۔ج